CELEX: 31989R2291
Language: el
Date: 1989-07-27 00:00:00
Title: Κανονισμός (ΕΟΚ) αριθ., 2291/89 της Επιτροπής της 27ης Ιουλίου 1989 που τροποποιεί τον κανονισμό (ΕΟΚ) αριθ. 1952/89 που καθορίζει, για την περίοδο εμπορίας 1989/90, την ελάχιστη τιμή που καταβάλλεται στους παραγωγούς για τα αχλάδια williams και rocha και το ποσό της ενίσχυσης στην παραγωγή γι' αυτά τα αχλάδια σε σιρόπι ή και σε φυσικό χυμό φρούτων

Avis juridique important

|

31989R2291

Κανονισμός (ΕΟΚ) αριθ., 2291/89 της Επιτροπής της 27ης Ιουλίου 1989 που τροποποιεί τον κανονισμό (ΕΟΚ) αριθ. 1952/89 που καθορίζει, για την περίοδο εμπορίας 1989/90, την ελάχιστη τιμή που καταβάλλεται στους παραγωγούς για τα αχλάδια williams και rocha και το ποσό της ενίσχυσης στην παραγωγή γι' αυτά τα αχλάδια σε σιρόπι ή και σε φυσικό χυμό φρούτων  

Επίσημη Εφημερίδα αριθ. L 218 της 28/07/1989 σ. 0028 - 0028

***** ΚΑΝΟΝΙΣΜΟΣ (ΕΟΚ) αριθ. 2291/89 ΤΗΣ ΕΠΙΤΡΟΠΗΣ  της 27ης Ιουλίου 1989  που τροποποιεί τον κανονισμό (ΕΟΚ) αριθ. 1952/89 που καθορίζει, για την περίοδο εμπορίας 1989/90, την ελάχιστη τιμή που καταβάλλεται στους παραγωγούς για τα αχλάδια williams και rocha και το ποσό της ενίσχυσης στην παραγωγή γι' αυτά τα αχλάδια σε σιρόπι ή/και σε φυσικό χυμό φρούτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για τη κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 4 παράγραφος 4 και το άρθρο 5 παράγραφος 5,  Εκτιμώντας:  ότι ο κανονισμός (ΕΟΚ) αριθ. 1952/89 της Επιτροπής (3) έχει καθορίσει συγκεκριμένα για την περίοδο εμπορίας 1989/90, την ελάχιστη τιμή που καταβάλλεται στους παραγωγούς για τα αχλάδια williams και rocha, για την Πορτογαλία· ότι λόγω σφάλματος υπολογισμού οι ανωτέρω τιμές για την Πορτογαλία καθορίστηκαν με εσφαλμένο τρόπο· ότι είναι πρέπον κατά συνέπεια να διορθωθούν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 1952/89 η ελάχιστη τιμή των «23,017 Ecu» που καταβάλλεται στους παραγωγούς και η ενίσχυση παραγωγού των «8,405 Ecu», που καθορίστηκαν για την Πορτογαλία, για τα αχλάδια williams και rocha, αντικαθίστανται από τις τιμές «22,949 Ecu» και «8,335 Ecu» αντιστοίχως.  Άρθρο 2  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Τίθεται σε εφαρμογή από 15ης Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 118 της 29. 4. 1989, σ. 29.  (3) ΕΕ αριθ. L 187 της 1. 7. 1989, σ. 100.